OzLabs/hebrew-wiki-articles huggingface dataset:
רוי סילבה

רוי טיאגו דנטס דה סילבה (בפורטוגזית: Rui Tiago Dantas da Silva; נולד ב-7 בפברואר 1994 באגואס סנטס שבפורטוגל) הוא כדורגלן פורטוגזי המשחק בעמדת השוער בקבוצת ריאל בטיס מהלה ליגה ובנבחרת פורטוגל.

== קריירת מועדונים ==
סילבה גדל במחלקות הנוער של מאיה ושל נסיונל מדיירה. ב-11 במאי 2014 הוא ערך את הופעת הבכורה שלו בקבוצה הבוגרת של נסיונל מדיירה, בהפסד 0–1 לז'יל ויסנטה במסגרת ליגת העל הפורטוגלית. בסך הכל ערך 50 הופעות ליגה במדי המועדון.

ב-27 בינואר 2017 חתם סילבה על חוזה לארבע עונות וחצי בגרנדה מהלה ליגה, כמחליפו של אוייר אולסאבל. בחצי הראשונה שלו במועדון, שהסתיימה בירידה של גרנדה להליגה הספרדית השנייה, לא זכה לדקות משחק, ושימש כשוער שני לגיירמו אוצ'ואה. ב-6 בספטמבר ערך סילבה את הופעת הבכורה שלו במועדון, בהפסד 0–3 לריאל סרגוסה במסגרת הסיבוב השני של גביע המלך הספרדי. ב-2 בדצמבר ערך את הופעת הבכורה שלו בליגה, בהפסד 0–1 לראיו ואיקאנו. בסך הכל ערך ארבע הופעות ליגה בעונת . בעונת , שהסתיימה בהעפלה ללה ליגה, שימש כשוער הראשון של הקבוצה, וערך 40 הופעות ליגה. ב-17 באוגוסט 2019 ערך סילבה את הופעת הבכורה שלו בלה ליגה במדי גרנדה, בתיקו 4-4 נגד ויאריאל במסגרת המחזור הראשון לעונת 2019/2020. בסך הכל ערך סילבה 111 הופעות ליגה במהלך תקופתו בגרנדה, 77 מתוכן במסגרת הלה ליגה.

ב-11 ביוני 2021 חתם סילבה על חוזה לחמש עונות בריאל בטיס מהלה ליגה. ב-14 באוגוסט ערך את הופעת הבכורה שלו במועדון, בתיקו 1-1 נגד מיורקה במסגרת המחזור הראשון לעונת 2021/2022. בסך הכל ערך 22 הופעות ליגה בעונתו הראשונה במועדון, וכן זכה בגביע המלך הספרדי.

== קריירה בינלאומית ==
ב-9 ביוני 2021 ערך סילבה את הופעת הבכורה שלו בנבחרת פורטוגל, בניצחון 0–4 על נבחרת ישראל במשחק ידידות. הוא היה חלק מסגל נבחרת פורטוגל לטורניר יורו 2020 בשנת 2021, אך לא שיחק בטורניר.

== תארים ==
;ריאל בטיס
* גביע המלך הספרדי (1): 2021/2022

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:שוערי כדורגל פורטוגזים
קטגוריה:כדורגלני נסיונל מדיירה
קטגוריה:כדורגלני גרנדה
קטגוריה:כדורגלני ריאל בטיס
קטגוריה:כדורגלני נבחרת פורטוגל
קטגוריה:כדורגלני יורו 2020
קטגוריה:פורטוגזים שנולדו ב-1994
גוגי ומגוגי

גוגי ומגוגי היא סדרת אנימציה מצוירת בת 15 פרקים שהופקה על ידי הסטודיו לאנימציה ארמדילו הפקות מצוירות של ניר מולד, ושודרה בערוץ לוגי בשנת 2011.

== עלילה ==
בכל פרק צמד האחים גוגי ומגוגי, היושבים זה מול זו בחדרם, מתווכחים על שלל נושאים תחומי חיים, רעיונות והמצאות (כגון חלומות, מסע בזמן, קומיקס, הנדסה גנטית, כלכלה, אמנות, מוזיקה, חושים, בעלי חיים, אגדות, גאוגרפיה). תוך כדי הדיאלוג ביניהם הם מנסים להבין את העולם סביבם, ומעלים רעיונות ושאלות נונסנסיים, ילדותיים, מקוריים, ודמיוניים. מעת לעת, הדמויות בתוכנית מפגינות גם ידע כללי אמיתי.

== קישורים חיצוניים ==
* [https://www.studioarmadillo.co.il/תיק-עבודות/גוגי-ומגוגי/#&#x20;גוגי&#x20;ומגוגי גוגי ומגוגי] באתר ארמדילו הפקות מצוירות

קטגוריה:ערוץ לוגי: תוכניות וסדרות
קטגוריה:סדרות טלוויזיה ישראליות שעלו לשידור בשנות ה-2010
מתאוס נונס

מתאוס לואיז נונס (בפורטוגזית: Matheus Luiz Nunes; נולד ב-27 באוגוסט 1998 בריו דה ז'ניירו שבברזיל) הוא כדורגלן פורטוגזי-ברזילאי המשחק בעמדת הקשר בקבוצת מנצ'סטר סיטי ובנבחרת פורטוגל.

== קריירת מועדונים ==
נונס גדל במחלקת הנוער של אריקיירנסה. הוא החל את הקריירה המקצוענית שלו בקבוצה הבוגרת של המועדון, במסגרת הליגות הנמוכות בפורטוגל.

ב-1 ביולי 2018 חתם באשטוריל מהליגה הפורטוגלית השנייה. הוא ערך שש הופעות במדי המועדון.

ב-29 בינואר 2019 חתם על חוזה לחמש עונות וחצי בספורטינג ליסבון מליגת העל הפורטוגלית. ב-4 ביוני 2020 ערך את הופעת הבכורה שלו במועדון, בתיקו 2-2 נגד ויטוריה דה גימארייש במסגרת המחזור ה-25 בליגה לעונת .

ב-18 באוגוסט 2022 חתם בוולברהמפטון וונדררס מהפרמייר ליג, תמורת 45 מיליון אירו, מה שהיה לרכש היקר ביותר בתולדות המועדון. שלושה ימים לאחר מכן ערך הופעת בכורה בקבוצה, בהפסד 0–1 לטוטנהאם הוטספר.

ב-1 בספטמבר 2023 חתם לחמש שנים במנצ'סטר סיטי.

== קריירה בינלאומית ==
ב-9 באוקטובר 2021 ערך את הופעת הבכורה שלו בנבחרת פורטוגל, בניצחון 0–3 על נבחרת קטר במשחק ידידות. ב-24 במרץ 2022 הבקיע את שער הבכורה שלו בנבחרת, בניצחון 1–3 על נבחרת טורקיה במסגרת מוקדמות מונדיאל 2022.

נכלל בסגל נבחרת פורטוגל לטורניר מונדיאל 2022.

נכלל בסגל נבחרת פורטוגל לטורניר יורו 2024 לאחר פציעתו של אוטביו.<ref></ref>

== תארים ==
;ספורטינג ליסבון
* אליפות פורטוגל (1): 2020/2021
* הגביע הפורטוגלי (2): 2020/2021, 2021/2022
* הסופר קאפ הפורטוגלי (1): 2021/2022

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:כדורגלנים ברזילאים
קטגוריה:קשרי כדורגל פורטוגזים
קטגוריה:קשרי כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני אשטוריל
קטגוריה:כדורגלני ספורטינג ליסבון
קטגוריה:כדורגלני וולברהמפטון וונדררס
קטגוריה:כדורגלני מנצ'סטר סיטי
קטגוריה:כדורגלני נבחרת פורטוגל
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים פורטוגזים באנגליה
קטגוריה:ספורטאים ברזילאים באנגליה
קטגוריה:פורטוגזים שנולדו ב-1998
קטגוריה:ברזילאים שנולדו ב-1998
בילאל אל-עיפה

בילאל אל-עיפה (בערבית: بلال العيفة, בתעתיק: בלאל אלעיפה; נולד ב-9 במרץ 1990 באריאנה שבתוניסיה) הוא כדורגלן תוניסאי המשחק בעמדת הבלם בקבוצת אבהא מליגת העל הסעודית ובנבחרת תוניסיה.

== קריירת מועדונים ==
בין השנים 2007-2022 שיחק אל-עיפה בקלאב אפריקן מליגת העל התוניסאית. הוא ערך 209 הופעות ליגה במדי המועדון, בהן הבקיע 14 שערים.

ב-12 בינואר 2022 חתם אל-עיפה באבהא מליגת העל הסעודית.

== קריירה בינלאומית ==
ב-19 בנובמבר 2008 ערך אל-עיפה את הופעת הבכורה שלו בנבחרת תוניסיה, בתיקו 0-0 נגד נבחרת גאנה במשחק ידידות.

הוא היה חלק מסגל נבחרת תוניסיה בטורנירי גביע אפריקה לאומות 2010, 2012, 2013 ו-2021.

נכלל בסגל נבחרת תוניסיה לטורניר מונדיאל 2022.

== תארים ==
;קלאב אפריקן
* אליפות תוניסיה (1): 2014/2015
* הגביע התוניסאי (2): 2016/2017, 2017/2018

== קישורים חיצוניים ==

== הערות שוליים ==

קטגוריה:כדורגלנים תוניסאים
קטגוריה:בלמי כדורגל תוניסאים
קטגוריה:כדורגלני קלאב אפריקן
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:תוניסאים שנולדו ב-1990
אתמול

אתמול היא היממה שלפני היממה הנוכחית.

המושגים "אתמול", "היום" ו"מחר" הם בין מושגי הזמן היחסיים הראשונים שנרכשים על ידי תינוקות. ברוב השפות קיים שם עצם או שם תואר מיוחד עבור "אתמול", אם כי לא בכולן. בשפות עם אי בהירות באוצר המילים ישנן גם דרכים אחרות להבחין בין העבר המיידי והעתיד המיידי. "אתמול" הוא גם מונח ומושג יחסי בדקדוק ובתחביר.

אתמול הוא מושג מופשט במובן זה שאירועים שהתרחשו בעבר אינם קיימים במציאות הנוכחית, אף על פי שהשלכותיהם נמשכות.

היממה שהתרחשה לפני היממה של אתמול נקראת גם "שלשום".

==קישורים חיצוניים==

קטגוריה:זמן
אבישוע

אֲבִישׁוּעַ בן פינחס היה כהן גדול במשכן הרגרזים. אבישוע מוזכר פעמיים בתנ"ך כבנו של הכהן הגדול פינחס. אבישוע הוא נינו של אהרן הכהן הגדול הראשון, אחיו של משה. סביר להניח שאבישוע היה בן זמנם של השופט הישראלי אהוד בן גרא והמלך המואבי עגלון.

על פי יוסף בן מתתיהו ומקורות חוץ-תנכיים אחרים, הוא ירש את אביו ככוהן הגדול.

== מדרש שמו ==
מדרש שמו הוא "אבי הוא הישועה".

== ספר אבישוע ==

ספר אבישוע שלפי מסורת השומרונים נכתב על ידו, נחשב בעיניהם לספר התורה העתיק ביותר. החוקרים משערים שהוא נכתב רק במאה ה-11 לספירה.

== אזכוריו במקרא ==
אבישוע מוזכר פעמיים במקרא:

אזכורו הנוסף הוא:

==הערות שוליים==

קטגוריה:אישים בספר דברי הימים
קטגוריה:אישים בספר עזרא
רכס אינסל

רכס אינסל (באנגלית: Insel Range) הוא רכס של פסגות שטוחות (הרי שולחן) שאינן מכוסות קרח, המתנשאות מעל המישור שסביבן, באזור העמקים היבשים מקמרדו, בארץ ויקטוריה שבאנטארקטיקה.

הרכס מפרקי בין עמק מקלווי לבין עמק בולהאם.

== היסטוריה ==
=== מקור השם ===

שמו של רכס הגבעות ניתן לו על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד.

משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959.

שם של הרכס תאורי.

הרי הרכס נראים כאיים המתנשאים מעל המישור סביבם; באנגלית המילה "אינסל" משמעה "אי".

== גאוגרפיה ==

אתרים ברכס אינסל:
* עמק בולהאם
* אגם בולזאיי
* עמק מקלווי
* הר אינסל

אינסל
אינסל
עונת 1975/1976 בליגת המשנה ההולנדית

עונת 1975/1976 בליגת המשנה ההולנדית הייתה העונה ה-20 של ליגת המשנה ההולנדית, שהיא הליגה ההולנדית השנייה.
בסיום עונה זו, הארלם ופנלו 03 העפילו לליגה הראשונה.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, הארלם ווחנינגן. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||הארלם
 ||36||23||9||4||78||36||42||55||rowspan=1 align=right|העפלה לליגת העל
|-bgcolor=#09DWAf
|2.||פנלו 03
 ||36||21||7||8||61||33||28||49||rowspan=2 align=right|העפלה לפלייאוף הדירוג
|-bgcolor=#09DWAf
|3.||וחנינגן
 ||36||17||10||9||52||27||25||44
|-
|4.||חרונינגן
 ||36||15||12||9||52||29||23||42
|-bgcolor=#09DWAf
|5.||ויטסה ארנהם
 ||36||13||16||7||58||35||23||42||rowspan=1 align=right|העפלה לפלייאוף הדירוג
|-
|6.||זוולה
 ||36||14||14||8||51||35||16||42
|-bgcolor=#09DWAf
| 7.||פורטונה סיטארד
 ||36||17||8||11||48||45||3||42||rowspan=1 align=right|העפלה לפלייאוף הדירוג
|-
| 8.||פיינדאם
 ||36||15||10||11||46||39||7||40
|-
| 9.||וילם II
 ||36||13||10||13||53||65||12-||36
|-
| 10.||דן בוס
 ||36||12||10||14||44||47||3-||34
|-
| 11.||קמבור
 ||36||12||10||14||50||56||6-||34
|-
|12.||דורדרכט
 ||36||12||9||15||46||53||7-||33
|-
| 13.||הירנפיין
 ||36||12||8||16||39||49||10-||32
|-
| 14.||פולנדם
 ||36||10||10||16||45||57||12-||30
|-
| 15.||הראקלס אלמלו
 ||36||12||5||19||38||54||16-||29
|-
| 16.||הלמונד ספורט
 ||36||9||11||16||34||51||17-||29
|-
| 17.||פ.צ. פלארדנינגן
 ||36||7||11||18||40||52||12-||25
|-
| 18.||אמרספורט
 ||36||8||9||19||39||66||27-||25
|-
| 19.||סחידאם
 ||36||6||9||21||31||76||45-||21
|}

===פלייאוף הדירוג===
*הליגה חולקה ל-4 סבבי דירוג, סבב 1 בן 9 מש', סבב 2 בן 9 מש' סבב 3 בן 9 מש' וסבב 4 בן 9 משחקים כ-36 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.

{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||פנלו 03
 ||6||4||1||1||8||4||4||9||rowspan=1 align=right|העפלה לליגת העל
|-
|2.||פורטונה סיטארד
 ||6||3||1||2||14||10||4||7
|-
|3.||ויטסה ארנהם
 ||6||2||2||2||8||9||1-||6
|-
|4.||וחנינגן
 ||6||0||2||4||7||14||7-||2
|}

קטגוריה:עונות בליגת המשנה ההולנדית
קטגוריה:תחרויות כדורגל ב-1976
קטגוריה:תחרויות כדורגל ב-1975
קטגוריה:1976 בהולנד
צ'ארלס פריצ'רד

צ'ארלס פריצ'רד (באנגלית: Charles Pritchard; 29 בפברואר 1808, אלברבורי - 20 במאי 1893) היה אסטרונום בריטי, מומחה לפוטומטריה ופרופסור באוניברסיטת אוקספורד.

==ביוגרפיה==
צ'ארלס פריצ'רד נולד בעיירה אלברבורי שבאנגליה. בשנת 1830 הוא סיים את לימודיו באוניברסיטת קיימברידג'. בשנת החל 1832 בביתי הספר שונים. בשנים 1834–1862 הוא היה מנהל בית ספר שהקים בדרום לונדון. בשנת 1862 הוא פרש מעבודה ועבר לאי וייט. באותה תקופה הוא היה יכול הגדיל את הזמן שהקדיש לאסטרונומיה. בשנת 1862 צ'ארלס פריצ'רד מונה למזכיר החברה המלכותית לאסטרונומיה ובשנת 1866 מונה לנשיא החברה.

בשנת 1870 פריצ'רד מונה לפרופסור לאסטרונומיה באוניברסיטת אוקספורד. לאחר חזרתו לאוקספורד הוא השלים את לימודיו וקיבל תואר שני ותואר שלישי. הוא קידם רכישת טלסקופ חדש ובתרומת וורן דה לה רו הקים מצפה כוכבים חדש. החל משנת 1882 הוא הקדיש את רוב מחקריו לצילום כוכבים. מחקריו פורסמו בשנת 1885 ובשנת 1886 במשותף עם אדוארד צ'ארלס פיקרינג הוא קיבל מדליית זהב של החברה המלכותית לאסטרונומיה. בהמשך הוא התרכז בחקר 61 בברבור באמצעות ניתוח צילומים. מחקריו פורסמו במספר כרכים והוכיחו יכולת לבצע מחקרים מעמיקים משולבים חישובים תוך שימוש בצילומים בלבד.

בשנת 1879 פריצ'רד כתב הקדמה לספר אסטרונומיה פופולרי לילידם מאת אגנס ג'יברן.

הוא נבחר לחברה המלכותית בשנת 1840 ובשנת 1892 קיבל מדליית זהב של החברה על מחקריו.

==קישורים חיצוניים==
* [https://en.wikisource.org/wiki/Dictionary_of_National_Biography,_1885-1900/Pritchard,_Charles ביוגפריה]
* [https://adsabs.harvard.edu//full/seri/MNRAS/0054//0000198.000.html ביוגרפיה מפורטת]

קטגוריה:אסטרונומים שעל שמם כוכב לכת מינורי
קטגוריה:בוגרי אוניברסיטת קיימברידג'
קטגוריה:סגל אוניברסיטת אוקספורד
קטגוריה:עמיתי החברה המלכותית
קטגוריה:בריטים שנולדו ב-1808
קטגוריה:בריטים שנפטרו ב-1893
חנן הגנן וחברים

חנן הגנן וחברים היא סדרת טלוויזיה ישראלית לילדים, אשר מלווה בשירים וסיפורים מאת רינת הופר. הסדרה משודרת בערוץ הופ! החל משנת 2022, כאשר מככב בה ערן מור כדמות הראשית.

== עלילה ==
הסדרה עוקבת אחר דמותו של חנן הגנן ולצידו דחלילה, אשר בכל פרק מציגים לצופים סיפור או שיר של הסופרת רינת הופר באמצעות עיבוד מוזיקלי מקורי וסגנונות ויזואליים מגוונים, ביניהם הנפשה קלאסית, אנימציית סטופ-מושן, לייב ופלסטלינה.

== שחקנים ==
* ערן מור – חנן הגנן
* דקלה הדר – דחלילה (קול)
* ליה שפירא – מישו
* יולי אברהמי – איילת
* ציפי שביט – סבתא

== פרקים ==

# חנן הגנן
# צביקה
# איילת מטיילת
# עושים פרצופים
# ספיר על יד
# שירים מקופסאות גפרורים
# מישו
# איך מציירים חתול
# הסינור של רוני סינורוני
# יצירות
# החתולה של איילת
# משבצות

== קישורים חיצוניים ==
* 
* [https://youtu.be/Ow_FW3az1g8?feature=shared איילת מטיילת]

קטגוריה:סדרות ערוץ הופ!
קטגוריה:סדרות טלוויזיה ישראליות לילדים
מבצע טרף

מבצע טרף היה מבצע יזום של צה"ל בגזרה המזרחית במהלך מלחמת לבנון הראשונה נגד הצבא הסורי, שנערך ב-22 ביולי 1982 בעקבות ריבוי הפיגועים ותקריות האש ביוזמת ארגוני המחבלים והצבא הסורי.

== רקע ==
ב-6 ביוני 1982 פרצה מלחמת לבנון הראשונה, וב-11 ביוני הוכרז על הפסקת אש, אם כי באזור ביירות נמשכו הקרבות עד לחבירת כוחות חטיבת הצנחנים לכוחות הנוצרים במזרח ביירות ב-13 ביוני. מהפסקת האש עד 22 ביולי נערכו כ־65 פיגועים נגד כוחות צה"ל, מהם 17 בשבוע שקדם למבצע (18–22 ביולי). תקריות האש כללו ירי צלפים, מקלעים, פצצות RPG-7 וחדירות של חוליות מחבלים לשטח שבשליטת כוחות צה"ל, ובהם הסבו לכוחות צה"ל נפגעים רבים. כך למשל, ב־21 ביוני נהרגו חמישה חיילים, וחייל נוסף נפצע בקרב שהתפתח במהלך סריקות באזור מנצורה. את יום הקרב תכננה מפקדת גיס 479, שהחליפה את גיס 446 בפיקוד על הכוחות בגזרה המזרחית, כדי להפסיק את התוקפנות הסורית ולאלץ את הצבא הסורי לבלום את ארגוני המחבלים שפעלו תחת חסותו.

== הכוחות הלוחמים ==
הצבא הסורי בגזרה המזרחית כלל בעיקר את דיוויזיה 1 ודיוויזיה 3, שתוגברו ביחידות ארטילריה, באגדי קומנדו ובכוחות נוספים. הכוח בגזרה המזרחית כלל כ־400 טנקים, כ־200 משגרי נ"ט וכ־400 קני ארטילריה, שהיו ערוכים בקווי הגנה מבוצרים. כוחות המחבלים בגזרה כללו כ־3,500 לוחמים מארגונים שונים, שהיו ערוכים בבסיסים בעורף הכוחות הסוריים בצפון הבקאע וממזרח לה.

כוחות צה"ל בגזרה פעלו תחת גיס 479 בפיקודו של משה בר כוכבא, וחולקו לשתי גזרות אוגדתיות. אוגדה 36 במערב גזרת הגיס, אשר כללה את חטיבות השריון הסדירות 7 ו־188, גדוד נ"ט 608, גדוד הנדסה במילואים 7086 ואגד ארטילרי 282, ואוגדה 252 במזרח גזרת הגיס, אשר כללה את חטיבות השריון הסדירות 14 ו־401, חטיבת החי"ר במילואים 97 ואגד ארטילרי 209. הגיס תוגבר בשני אגדים ארטילריים נוספים, 215 ו־885, במסוקי קרב וביחידות נ"מ שירו אש שטוחת מסלול. הכוח כלל 312 טנקים, 115 קני ארטילריה ו־68 צוותי נ"ט.

== מהלך המבצע ==
ערב המבצע, בליל 21–22 ביולי, שינו חלק מכוחות צה"ל בגזרה את עמדותיהם כדי לפגוע בכוחות הסוריים מעמדות לא מוכרות, ובכך להפחית את היקף הנפגעים מהאש הסורית, בייחוד מאש נגד-סוללות. מוצבי צה"ל בבקאע דוללו מכוחות לא קרביים, ונערכה הכנה לוגיסטית לקראת המבצע, שכללה צבירת תחמושת, דלק, פריסת מערך פינוי נפגעים, חסימות צירים והעלאת כשירות וכוננות של כלל הכוחות הלוחמים. בין הכוחות השונים נערכו תיאום וחלוקת מטרות מקדימה עד לרמת הטנק הבודד, לקראת הפעלה מתוזמנת של כל הכוחות במקביל, על מנת להגביר את יעילות האש.

שעת פתיחת האש של כוחות הקרקע נקבעה לשעה 16:00, על מנת שהשמש תהיה בעורף הכוחות הישראלים, ומאידך תסנוור את הכוחות הסוריים. כחצי שעה לפני כן החלו מטוסי חיל האוויר לפגוע במטרות סוריות במרחב וחילופי האש נמשכו כשעתיים עד השעה 18:00. הסורים ירו טילי נ"ט רבים, אולם הכוחות הישראלים שיתקו אותם בעיקר באמצעות פגזי מעיך, זרחן, ירי ארטילרי ואש מרגמות 81 מ"מ. אבדות הכוחות הסוריים כללו כ־40 פצועים והרוגים, 16 טנקים, 23 נגמ"שים, וכן תומ"תים, תותחי נ"מ, משאיות, טרקטורים ועמדות לחימה, ובנוסף פגיעה במוצבים ובריכוזי תחמושת. ההפתעה השיגה את מטרתה, והסורים לא הצליחו להתארגן ולהגיב ביעילות והסבו רק נזק מועט לכוחות הישראלים, אשר ספגו שני הרוגים, מ"פ וקשר מחטיבה 97, חמישה פצועים ושלושה טנקים שנפגעו מירי טנקים וטילי סאגר סוריים. בעקבות המבצע ריסנו הסורים את המחבלים, והשתדלו לשמור על השקט בגזרה.

== לקריאה נוספת ==
* 
* [https://www.idf.il/media/xjxflzsf/ספר-מלחמת-שלום-הגליל-מפות-ומבצעים.pdf#gant מלחמת שלום הגליל קרבות ומבצעים] באתר צה"ל

== הערות שוליים ==

קטגוריה:מבצע שלום הגליל
Ы

יֵרִיי היא אות באלפבית הקירילי אשר היא למעשה ליגטורה של שתי אותיות נפרדות: סימן הריכוך Ь, אשר משמש כאות המופיעה אחריה בסדר האלפבית והאות І, אשר אינה חלק מהאלפבית הקירילי הסטנדרטי. זוהי האות היחידה באלפבית הקירילי אשר מורכבת משתי צורות פרודות זו מזו.
באלפבית הקירילי המוקדם, צורתה הייתה מעט שונה: במקום צורת האות Ь, האות היוותה במקום את צורת סימן ההקשחה Ъ, אשר משמש כאות המופיעה לפניה בסדר האלפבית (Ꙑ).

האות מייצגת תנועה מרכזית, סגורה, בלתי-מעוגלת (ɨ), אשר הגייתה מעין חיריק עמוקה או תנועה המשלבת בין חיריק לקובוץ.

==קישורים חיצוניים==

קטגוריה:אלפבית קירילי
אוויה (חברה צ'כית)

אוויה (בצ'כית: Avia) היא חברה צ'כית שהחלה כחברה לייצור מטוסים ובהמשך עברה לייצור משאיות. החברה הוקמה בפראג בשנת 1919.

==היסטוריה==
החברה הוקמה בשנת 1919 על ידי מספר מהנדסים ויזמים. בשנת 1928 היא הפכה לחלק מסקודה. באותה תקופה הוקם מפעל גדול בפרבר של פראג. במהלך שנות ה-30 של המאה ה-20 היא הפכה ליצרן המטוסים הגדול של המדינה. לאחר כיבוש צ'כוסלובקיה על ידי גרמניה הנאצית החברה החלה לייצר מטוסים ללופטוופה. לצורך כך למפעל הועברו תוכניות של "מסרשמיט Bf 109". לאחר סיום המלחמה ייצור נמשך תוך שינויים קטנים תחת דגם "אוויה S-199", שהיה המטוס הראשון של חיל האוויר. על בסיס תוכניות מטוס מסרשמיט Me 262 החל ייצור מטוס S-92 שסופק לחיל האוויר הצ'כי החל משנת 1948. בהמשך החברה קיבלה רישיון לייצור מטוסים שתוכננו בברית המועצות כמו "מיג-15" (נבנו מעל ל-3,000 מטוסים), "איליושין Il-10" ו-"איליושין Il-14". בשנת 1960 הוחלט להפסיק ייצור מטוסים ולעבור הסבה לייצור משאיות.

בשנת 1961 החל ייצור משאית מדגם Praga V3S. ייצור דגם זה נמשך עד לשנת 1988. בשנת 1968 החל ייצור דגמי משאיות על בסיס רנו שקיבלו שמות Avia A30 ו-Avia A15. הייצור הגיע לרמה של 17 אלף משאיות בשנה. במרוצת השנים על בסיס דגמים אלו תוכננו ועברו לייצור דגמים נוספים.

בשנות ה-90 הוחלט להפריט את החברה והכוונה הייתה להגיע להבנות עם חברת רנו. בסופו של דבר חברת "דייהו" הדרום קוריאנית רכשה מעל ל-50% ממניות החברה. בשנת 1997 סדרת A עברה שדרוג בפעם האחרונה. הייצור הופסק בשנת 2000 לאחר ייצור של כ-250 אלף משאיות.

בשנת 1999 לאור בעיות כלכליות של חברת "דייהו", חברת "אוויה" הפכה לעצמאית וסיימה את תכנון סדרה D החדשה תוך שימוש במנוע הדרום קוריאני. בשנת 2004 החברה נכנסה לקשיים וחלק של "דייהו" נרכש על ידי משקיעים צ'כים. ייצור של מנועים דרום-קוריאנים הופסק וסדרת D צוידה במנוע מתקדם אחר. בשנת 2006 רוב המניות נמכרו לחברה Ashok Leyland מהודו. החברה הגדילה את הייצור והצליחה להשיג נתח משמעותי של השוק במספר מדינות. למרות ההצלחות בשנת 2013 Ashok החליטו להעביר את הייצור להודו.

בשנת 2016 קבוצת משקיעים מאוסטרבה רכשו את החברה. הפעילות במפעל היסטורי של החברה ליד פראג לא חודשה ובמקומו הוקם מפעל באזור פרדוביצה. בשנת 2017 חודש ייצור של סדרת D עם כוונות להגיע לייצור של עד 400 יחידות בשנה.

== תמונות ==
<gallery>
קובץ:Avia_Police.jpg|A15 כרכב משטרה
קובץ:Sodomkovo_Mýto_2011_-_04.JPG|A20 כרכב מכבי אש
קובץ:Avia.jpg|A31
קובץ:Avia-D75-160_Vrchlabí-9657.jpg|D75
קובץ: Avia-S199-hatzerim-3.jpg|AVIA S-199
</gallery>

==קישורים חיצוניים==

* 

קטגוריה:יצרני רכב צ'כיים
קטגוריה:יצרני מטוסים צ'כיים
ראפה מיר

רפאל מיר ויסנטה (בספרדית: Rafael Mir Vicente; נולד ב-18 ביוני 1997) המכונה בקצרה בשם ראפה מיר, הוא כדורגלן ספרדי, המשחק בעמדת החלוץ בולנסיה מהלה ליגה.

== קריירה ==
=== קריירה מוקדמת ===
מיר, יליד במורסיה, החל את הקריירה שלו ב-CD Javalí Nuevo. לאחר תקופה בה כבש 120 שערים ב-ElPozo Murcia FS, הוא החל לשחק בראנרו, בה כבש 57 ו-84 שערים בעונותיו בהתאמה לפני שהצטרף לברצלונה.<ref name=":0"></ref>

הוא ערך את הופעת הבכורה שלו בקבוצת המילואים הבוגרת, ולנסיה ב', ב-1 במרץ 2015 בהפסד 1–2 לל'הוספיטלט. בסך הכל ערך 2 הופעות ליגה בקבוצה הבוגרת של המועדון בטרם נמכר.

=== וולברהמפטון וונדררס ===
ב-3 בינואר 2018 חתם מיר בוולברהמפטון וונדררס מהצ'מפיונשיפ.<ref></ref> הוא ערך את הופעת הבכורה שלו שלושה ימים לאחר מכן בסיבוב השלישי של הגביע האנגלי מול סוונסי סיטי. ב-13 בינואר 2018 ערך הופעת בכורה בליגה בתיקו 0-0 מול בארנסלי.

ב-23 ביולי 2018 הושאל ללאס פאלמאס מהליגה הספרדית השנייה. ב-19 באוגוסט ערך הופעת בכורה בניצחון 0–2 על ראוס דפורטיו. ב-1 בספטמבר כבש שער בכורה בתיקו 1-1 נגד ריאל סרגוסה.

ב-30 ביולי 2019, חזר לצ'מפיונשיפ והושאל לנוטינגהאם פורסט. הוא ערך את הופעת הבכורה ב-3 באוגוסט בהפסד 1–2 לוסט ברומיץ' אלביון.

ב-13 בינואר 2020 הושאל לוסקה.<ref></ref> הוא ערך את הופעת הבכורה ב-19 בינואר בתיקו 1-1 עם ריאל אוביידו. ב-25 בינואר כבש שער בכורה בניצחון 1–2 על דפורטיבו לוגו. בסך הכל כבש 22 שערים ב-56 הופכות ליגה בקבוצה.

=== סביליה ===
ב-20 באוגוסט 2021 חתם על חוזה לשש שנים בסביליה.<ref></ref>

ב-23 באוגוסט ערך הופעת בכורה בניצחון 0–1 על חטאפה. ב-22 בספטמבר כבש שער בכורה בניצחון 1–3 על קבוצתו לשעבר ולנסיה. ב-23 בנובמבר כבש שער בכורה במסגרת אירופית, כשכבש שער בניצחון 0–2 על וולפסבורג בליגת האלופות. בעונתו הראשונה בקבוצה רשם 10 שערי ליגה.

ב-11 ביולי 2024 חזר לולנסיה והושאל לעונה אחת עם אופציית רכישה.

== נבחרת ספרד ==
מיר היה שותף לזכייה באליפות אירופה 2019 עם נבחרת ספרד עד גיל 21, ובמדליית כסף עם הנבחרת האולימפית באולימפיאדת טוקיו 2020.

== חיים אישיים ==
מיר הוא בנו של כדורגלן העבר מגין מיר.<ref name=":0" />

== תארים ==
וסקה

* סגונדה ליגה: 2019/2020

סביליה

* הליגה האירופית: 2022/2023

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:כדורגלני סביליה
קטגוריה:כדורגלני ולנסיה
קטגוריה:כדורגלני וסקה
קטגוריה:כדורגלני נוטינגהאם פורסט
קטגוריה:כדורגלני לאס פאלמאס
קטגוריה:כדורגלני וולברהמפטון וונדררס
קטגוריה:כדורגלנים ספרדים באולימפיאדת טוקיו (2020)
קטגוריה:זוכי מדליית כסף אולימפית ספרדים: כדורגל
קטגוריה:ספורטאים ספרדים באנגליה
קטגוריה:ספרדים שנולדו ב-1997
רייגן (סרט)

רייגן (באנגלית: Reagan) הוא סרט דרמה היסטורי ביוגרפי אמריקאי בבימויו של שון מקנמרה, ובכיכובם של דניס קווייד ודייוויד הנרי כנשיא ה-40 של ארצות הברית רונלד רייגן. בסרט משחקים גם פנלופה אן מילר, קווין דילון, ניק סירסי, מינה סוברי, טרבור דונובן, סקוט סטאפ, לזלי אן דאון וג'ון ווייט בתפקידי משנה. התסריט מבוסס על הספרים: "הצלבן: רונלד רייגן ונפילת הקומוניזם ואלוהים" ו-"רונלד רייגן: חיים רוחניים" מאת פול קנגור.

== עלילה ==
הסרט עוקב אחר חייו של רונלד רייגן מילדותו ועד שנותיו כנשיא ארצות הברית, מסופר על ידי סוכן ק.ג.ב. סובייטי לשעבר.

== שחקנים ודמויות ==

== הפקה ==
הצילומים החלו ב-9 בספטמבר 2020. מקומות הצילום כללו את גתרי, אוקלהומה. ב-22 באוקטובר 2020 פורסם כי הצילומים נסגרו לאחר שמספר אנשי צוות נבדקו ונמצאו חיוביים לקורונה. <ref></ref> הצילומים חודשו ב-5 בנובמבר 2020.

==קישורים חיצוניים==

== הערות שוליים ==

קטגוריה:מוצרים עתידיים: סרטים
קטגוריה:סרטים באנגלית
קטגוריה:סרטי המלחמה הקרה
קטגוריה:סרטים אמריקאיים המבוססים על סיפור אמיתי
קטגוריה:סרטים אמריקאיים
קטגוריה:סרטי 2024
קטגוריה:הנצחת רונלד רייגן
קטגוריה:סרטים אמריקאיים משנת 2024
הוצאת אוניברסיטת קליפורניה

הוצאת אוניברסיטת קליפורניה (באנגלית: University of California Press) היא בית הוצאה לאור השייך לאוניברסיטת קליפורניה ומפרסם מאמרים אקדמיים.

==על ההוצאה לאור==
ההוצאה לאור נוסדה ב-1893. ייעודה היה לפרסם מאמרים מדעיים שפרסמה הפקולטה של אוניברסיטת קליפורניה, שנוסדה ב-1868. מאז היווסדה, שכנו מוסדותיה של ההוצאה לאור בקמפוס הראשי של האוניברסיטה, בברקלי.

הוצאת אוניברסיטת קליפורניה מפרסמת בנושאים הבאים: לימודים הקשורים ליבשות שונות, כגון אפריקה, אמריקה ואסיה, וכן אזורים גאוגרפיים כגון אמריקה הלטינית והמזרח התיכון, העת העתיקה, אנתרופולוגיה, אמנות, תקשורת, קרימינולוגיה ומשפט פלילי, כלכלה, לימודי סביבה, לימודי קולנוע ומדיה, אוכל ויין, מגדר ומיניות, לימודים גלובליים, בריאות, היסטוריה, שפה, ספרות ושירה, מוזיקה, פילוסופיה, פוליטיקה, פסיכולוגיה, דת, מדעים וסוציולוגיה.

המשרד האדמיניסטרטיבי של ההוצאה לאור ממוקם במרכז העיר אוקלנד שבקליפורניה. ההוצאה מחזיקה בסניף עריכה בלוס אנג'לס ובמשרד מכירות בניו יורק. היא מפיצה את פרסומיה באמצעות משרדי שיווק בבריטניה, אסיה, אוסטרליה ואמריקה הלטינית. מועצת המנהלים המורכבת מפקידים בכירים של אוניברסיטת קליפורניה, שהמטה שלה נמצא בברקלי, נושאת באחריות לפעולות העיתונות, ומאשרת את כל כתבי היד לפרסום. ועדת העורכים מורכבת מחברי סגל מכובדים המייצגים את תשעת הקמפוסים של האוניברסיטה.

==קישורים חיצוניים==

* 

==הערות שוליים==

קטגוריה:אוניברסיטת קליפורניה
קטגוריה:הוצאות ספרים אוניברסיטאיות בארצות הברית
בחצ'שהיר קולג'י

מועדון ספורט מכללת בחצ'שהיר (בטורקית: Bahçeşehir Koleji Spor Kulübü), הידוע גם בשם Bahçeşehir Basketbol, הוא מועדון כדורסל טורקי מאיסטנבול המשחק בליגת העל הטורקית בכדורסל וביורופקאפ. המועדון ערך את הופעת הבכורה שלו בסופרליג הטורקית ב-2018 ואת הופעת הבכורה בתחרויות אירופיות ב-2019. המועדון אף זכה בתואר אירופי, כשזכה ביורופקאפ ב-.

[[אולקר ספורט ארנה, אולם הבית של המועדון]]
בעונת 2017/18 הגיעה בחצ'שהיר לראשונה לגמר ה-TBL, הליגה הטורקית השנייה. ב-13 ביולי 2018 עלתה הקבוצה לליגת העל לאחר שאסקישהיר פורקה. בעונת 2018/19 סיימה הקבוצה במקום ה-9 ב-BSL, ובעונת ערכה את הופעת הבכורה שלה באירופה כשהגיעה לחצי גמר היורופקאפ, אך העונה הופסקה בעקבות מגפת הקורונה באירופה.

בעונת זכתה בחצ'היר ביורופקאפ לאחר ניצחון בגמר על פלקנסטרו רג'אנה.

==שחקני הקבוצה בעבר==
* מרקוס סלוטר
* כריס באב
* לונדון פראנטס
* טאריק בלאק
* אריק גרין
* בן בנטיל
* יאקה בלאז'יץ'
* ג'וואן ג'ונסון
* סם דקר
* תומאס רובינסון

==מאמני הקבוצה==
* סטפאנוס דדאס (2017–2019)
* זאפר אקטאס (2019–2020)
* ארהאן ארנק (2020–2023)
* סינאן אטאלאי (2023)
* דיאן ראדוניץ' (2024–)

==תארים והישגים==
;הליגה הטורקית השנייה בכדורסל
*סגנות (1): 2017/18

;יורופקאפ
*זכייה (1): 
*סגנות (1): 
*חצי הגמר (1): 

==עונה אחר עונה==
{| class=wikitable style="text-align:center"
!עונה
!רמה
!ליגה
!מקום
!מאזן
!גביע
!colspan=2|תחרויות אירופיות
|-
|2017/18
|2
|TBL
|6
|22–12
|-
|2018/19
|1
|BSL
|9
|13–15
|-
|2019/20
|1
|BSL
|–
|7–16
|
|יורופקאפ
|חצי גמר
|-
|2020/21
|1
|BSL
|12
|10–20
|-
|2021/22
|1
|BSL
|6
|18–14
|רבע הגמר
|יורופקאפ
|bgcolor=gold|זכייה
|-
|2022/23
|1
|BSL
|9
|13–17
|
|ליגת האלופות בכדורסל
|טופ 16
|-
|2022/23
|
|BSL
|
|
|
|יורופקאפ
|bgcolor=silver|סגנות
|}

==קישורים חיצוניים==

* 

==הערות שוליים==

קטגוריה:קבוצות כדורסל טורקיות
קטגוריה:איסטנבול: מועדוני ספורט
קטגוריה:איסטנבול: ספורט
קטגוריה:טורקיה: מועדוני ספורט
קטגוריה:טורקיה: כדורסל
דימיטר קובצ'בסקי

דימיטר קובצ'בסקי (במקדונית: Димитар Ковачевски; נולד ב-1974) הוא כלכלן ופוליטיקאי מקדוני, המכהן כראש ממשלת מקדוניה הצפונית מ-16 בינואר 2022. קודם לכן כיהן גם כסגן שר האוצר.

==ביוגרפיה==
קובצ'בסקי נולד ב-1974 בעיר קומאנובו בצפון המדינה (בעת שהייתה חלק מיוגוסלביה). אביו, סלובודן קוב'צבסקי , היה ראש עיריית קומאנובו בשנים 2000–2005 והשגריר המקדוני הראשון במונטנגרו לאחר שקיבלה את עצמאותה ב-2006. הוא השלים את לימודיו התיכוניים בעיירה ווטרוויל במדינת מינסוטה בארצות הברית. הוא קיבל תואר ראשון ושני בפקולטה לכלכלה של אוניברסיטת סקופיה וב-2008 הוא השלים דוקטורט בפקלוטה לכלכלה של אוניברסיטת מונטנגרו . ב-2012 החל ללמד כלכלה באוניברסיטאות שונות במקדוניה וקיבל דרגת פרופסור חבר באוניברסיטת אמריקן קולג' סקופיה ב-2018.

במקביל ללימודיו הוא החל לעבוד בחברות טלקומונקיציה שונות כמו מקדונסקי טלקום ו-A1 מקדוניה , בהן הגיע לתפקידי ניהול. ב-2018 הוא היה בין מקימי חברת הזנק לאנרגיה מתחדשת והיה חבר בהנהלתה עד 2020.

מלבד מקדונית, קובצ'בסקי דובר גם אנגלית וגרמנית.

===קריירה פוליטית===
קובצ'בסקי הפך לחבר במפלגת האיחוד הסוציאל-דמוקרטי של מקדוניה ב-1994.

ב-2020 הקים זוראן זאאב את ממשלתו השנייה והוא מינה את קובצ'בסקי לסגן סר האוצר, מינוי שאושר באספת מקדוניה הצפונית , הפרלמנט המקדוני, ב-23 בספטמבר 2020.

בנובמבר 2021, לאחר כישלונה של מפלגת האיחוד הסוציאל-דמוקרטי של מקדוניה בבחירות המקומיות, זאאב הודיע על כוונתו להתפטר מראשות הממשלה והמפלגה. בדצמבר קובצ'בסקי ניצח בבחירות על ראשות המפלגה בפער גדול מול שני המתמודדים האחרים, ובהמשך הקים ממשלה חדשה ומונה לראש הממשלה ב-16 בינואר 2022.

==קישורים חיצוניים==

==הערות שוליים==

קטגוריה:כלכלנים
קטגוריה:ראשי ממשלת מקדוניה הצפונית
קטגוריה:מקדונים שנולדו ב-1974
לאונידס סטרגיו

לאונידס סטרגיו (בגרמנית: Leonidas Stergiou; נולד ב-3 במרץ 2002 בואטוויל שבשווייץ) הוא כדורגלן שווייצרי המשחק בעמדת הבלם בקבוצת סנט גאלן מליגת העל השווייצרית ובנבחרת שווייץ.

== קריירת מועדונים ==
סטרגיו גדל במחלקות הנוער של פ.צ. ויל ושל סנט גאלן. ב-6 בפברואר 2019 ערך את הופעת הבכורה שלו בקבוצה הבוגרת של סנט גאלן, בניצחון 3-1 על פ.צ. ציריך במסגרת ליגת העל השווייצרית.

== קריירה בינלאומית ==
ב-12 ביוני 2022 ערך סטרגיו את הופעת הבכורה שלו בנבחרת שווייץ, בניצחון 1-0 על נבחרת פורטוגל במסגרת ליגת האומות 2022/2023. נכלל בסגל נבחרת שווייץ ליורו 2024.<ref></ref>

== קישורים חיצוניים ==

== הערות שוליים ==

קטגוריה:כדורגלנים שווייצרים
קטגוריה:בלמי כדורגל שווייצרים
קטגוריה:כדורגלני סנט גאלן
קטגוריה:כדורגלני יורו 2024
קטגוריה:כדורגלני נבחרת שווייץ
קטגוריה:שווייצרים שנולדו ב-2002
אלכסנדר רודנסקי

אלכסנדר רודנסקי (נולד ב-21 באוגוסט 1956)<ref name="LoC"></ref><ref></ref> הוא אימונולוג במרכז הסרטן ממוריאל סלואן קטרינג (באנגלית: Memorial Sloan Kettering Cancer Center) הידוע במחקריו על תאי T רגולטורים וגורם השעתוק (טרנסקריפציה) Foxp3.<ref name="Nature 2003"></ref>

== קריירה ==
רודנסקי קיבל תואר מועמד למדעים בשנת 1986 ממכון המחקר גבריצ'בסקי לאפידמיולוגיה ומיקרוביולוגיה במוסקבה, וביצע עבודת פוסט-דוקטורט בבית הספר לרפואה של אוניברסיטת ייל.<ref></ref> כיום הוא מנהל את התוכנית לאימונולוגיה ואת מרכז לודוויג במרכז הסרטן ממוריאל סלואן קטרינג. רודנסקי מכהן כפרופסור באוניברסיטת רוקפלר, בבית הספר גרסטנר ללימודים מתקדמים ובית הספר לרפואה של וייל-קורנל.<ref></ref>

במאמר משנת 2003, רודנסקי ועמיתיו הראו ש-Foxp3 חיוני להתפתחות תאי T רגולטורים. מעבדתו ממשיכה לחקור את המנגנונים המולקולריים העומדים בבסיס הפעילות של תאי T רגולטורים, ואת התפקיד של תאים אלו במחלות אוטואימוניות, בגידולים ובזיהומים.<ref></ref>

== פרסים ==
* 2012 חבר באקדמיה הלאומית למדעים<ref></ref>
* 2015 חבר באקדמיה האמריקאית לאמנויות ומדעים<ref name="AAAS"></ref>
* 2015 פרס וויליאם בי קולי<ref></ref>
* 2017 פרס קראפורד בפוליארתריטיס<ref name="Crafoord"></ref>
* 2018 פרס וילצ'ק במדעים ביו-רפואיים

== הערות שוליים ==

== קישורים חיצוניים ==
* [https://www.mskcc.org/research-areas/labs/alexander-rudensky mskcc.org]

קטגוריה:אימונולוגים אמריקאים
קטגוריה:אמריקאים שנולדו ב-1956
ז'ורדן לוטומבה

אמבולה ז'ורדן לוטומבה (בצרפתית: Mvula Jordan Lotomba; נולד ב-29 בספטמבר 1998 באיוורדון-לה-בן שבשווייץ) הוא כדורגלן שווייצרי המשחק בעמדת המגן הימני בקבוצת ניס מליגת העל הצרפתית ובנבחרת שווייץ.

== קריירת מועדונים ==
לוטומבה החל את הקריירה המקצוענית שלו בלוזאן וביאנג בויז ברן בליגת העל השווייצרית ובליגה השווייצרית השנייה.

ב-3 באוגוסט 2020 חתם לוטומבה בניס מליגת העל הצרפתית. ב-23 באוגוסט ערך את הופעת הבכורה שלו במועדון, בניצחון 2-1 על לאנס במסגרת המחזור הראשון בליגה לעונת 2020/2021. ב-23 בדצמבר הבקיע לוטומבה את שער הבכורה שלו במועדון, בתיקו 2-2 נגד לוריאן במסגרת המחזור ה-17 בליגה. בשתי העונות הראשונות שלו במועדון ערך 60 הופעות ליגה והבקיע שער אחד.

== קריירה בינלאומית ==
ב-7 באוקטובר 2020 ערך לוטומבה את הופעת הבכורה שלו בנבחרת שווייץ, בהפסד 2-1 לנבחרת קרואטיה במשחק ידידות.

הוא היה חלק מסגל נבחרת שווייץ בטורניר יורו 2020 בשנת 2021, אך לא שיחק בטורניר.

ב-29 במרץ 2022 הבקיע את שער הבכורה שלו בנבחרת, בתיקו 1-1 נגד נבחרת קוסובו במשחק ידידות.

== תארים ==
;יאנג בויז ברן
* אליפות שווייץ (2): 2017/2018, 2018/2019

== קישורים חיצוניים ==

== הערות שוליים ==

קטגוריה:כדורגלנים שווייצרים
קטגוריה:מגני כדורגל שווייצרים
קטגוריה:כדורגלני לוזאן
קטגוריה:כדורגלני יאנג בויז ברן
קטגוריה:כדורגלני ניס
קטגוריה:כדורגלני נבחרת שווייץ
קטגוריה:כדורגלני יורו 2020
קטגוריה:שווייצרים שנולדו ב-1998
עונת 1976/1977 בליגת המשנה ההולנדית

עונת 1976/1977 בליגת המשנה ההולנדית הייתה העונה ה-21 של ליגת המשנה ההולנדית, שהיא הליגה ההולנדית השנייה.
בסיום עונה זו, ויטסה ארנהם ופולנדם העפילו לליגה הראשונה.

==מבנה==
על ניצחון הוענקו 2 נקודות ועל תיקו נקודה בודדת. הליגה כללה 19 קבוצות, 17 ששיחקו בעונה הקודמת בליגה, אליהן הצטרפו, היורדות מליגת העל, מאסטריכט ואקסלסיור רוטרדם. ששיחקו ביניהן במשך 2 סיבובים בני 18 משחקים כל אחד - 36 מחזורים בסה"כ. בסיומם הקבוצה במקום ה-1 העפילה לליגה הראשונה. הקבוצות שהעפילו לפלייאוף הדירוג התמודדו בבית פנימי והמנצחת העפילה לליגה הראשונה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||ויטסה ארנהם
 ||36||24||7||5||80||29||51||55||rowspan=1 align=right|העפלה לליגת העל
|-bgcolor=#09DWAf
|2.||זוולה
 ||36||21||12||3||63||26||37||54||rowspan=4 align=right|העפלה לפלייאוף הדירוג
|-bgcolor=#09DWAf
|3.||מאסטריכט
 ||36||20||10||6||78||33||45||50
|-bgcolor=#09DWAf
|4.||אקסלסיור רוטרדם
 ||36||16||15||5||61||37||24||47
|-bgcolor=#09DWAf
|5.||פולנדם
 ||36||18||9||9||65||42||23||45
|-
|6.||וחנינגן
 ||36||16||10||10||62||45||17||42
|-
| 7.||פורטונה סיטארד
 ||36||16||9||11||61||47||14||41
|-
| 8.||חרונינגן
 ||36||14||13||9||43||38||5||41
|-
| 9.||פ.צ. פלארדנינגן
 ||36||13||11||12||45||42||3||37
|-
| 10.||קמבור
 ||36||13||9||14||40||53||13-||35
|-
| 11.||וילם II
 ||36||12||10||14||44||48||4-||34
|-
|12.||דן בוס
 ||36||10||11||15||46||58||12-||31
|-
| 13.||הירנפיין
 ||36||10||10||16||36||51||15-||30
|-
| 14.||פיינדאם
 ||36||9||11||16||49||58||9-||29
|-
| 15.||הלמונד ספורט
 ||36||8||12||16||40||57||17-||28
|-
| 16.||סחידאם
 ||36||8||8||20||35||59||24-||24
|-
| 17.||אמרספורט
 ||36||9||6||21||33||73||40-||24
|-
| 18.||דורדרכט
 ||36||7||8||21||35||72||37-||22
|-
| 19.||הראקלס אלמלו
 ||36||3||9||24||30||78||48-||15
|}

===פלייאוף הדירוג===
*הליגה חולקה ל-4 סבבי דירוג, סבב 1 בן 9 מש', סבב 2 בן 9 מש' סבב 3 בן 9 מש' וסבב 4 בן 9 משחקים כ-36 משחקים בסף הכל. בסיום כל סבב המדורגת ראשונה קיבלה כרטיס לפלייאוף הדירוג.

{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.||פולנדם
 ||6||3||2||1||12||7||5||8||rowspan=1 align=right|העפלה לליגת העל
|-
|2.||זוולה
 ||6||2||4||0||9||6||3||8
|-
|3.||מאסטריכט
 ||6||2||2||2||5||6||1-||6
|-
|4.||אקסלסיור רוטרדם
 ||6||0||2||4||3||10||7-||2
|}

קטגוריה:עונות בליגת המשנה ההולנדית
קטגוריה:תחרויות כדורגל ב-1976
קטגוריה:תחרויות כדורגל ב-1977
קטגוריה:1976 בהולנד
פולקסווגן וירטוס

פולקסווגן וירטוס (בגרמנית: Volkswagen Virtus) היא מכונית משפחתית במרכב סדאן, בעלת חמישה מקומות ישיבה, שמיוצרת על ידי פולקסווגן משנת 2018. היא נחשפה ב-16 בנובמבר 2017<ref></ref>. היא מבוססת על הפולקסווגן פולו ומהווה גרסת סדאן לפולו<ref></ref>.

היא מיועדת לברזיל<ref></ref> אך משווקת גם בארגנטינה<ref></ref> ובמקסיקו<ref></ref>. במרץ 2022 הוירטוס הוצגה בהודו בכדי להחליף את הפולקסווגן ונטו ומשתמשת בפלטפורמת MQB A0 IN המותאמת להודו<ref></ref>. בנוסף סקודה משווקת דגם אחות לוירטוס בהודו תחת השם סקודה סלביה שמיוצרת במפעל של סקודה הודו בהודו<ref></ref>.

== מפרט טכני ==
בברזיל היא משווקת עם בברזיל עם מנועי בנזין המופעלים באמצעות בנזין או אתנול בנפחי 1.6 ליטר המספק 130 כ"ס עם בנזין ו-118 כ"ס עם אתנול, 1.0 ליטר טורבו המספק 116 כ"ס עם בנזין או 128 כ"ס עם אתנול ו-1.4 ליטר טורבו המספק 150 כ"ס. בארגנטינה ובמקסיקו היא משווקת עם מנוע בנזין בנפח 1.6 ליטר טורבו המספק 110 כ"ס. בהודו היא משווקת עם שני מנועי בנזין בנפחי 1.0 ליטר טורבו המספק 115 כ"ס או בחבילת GT הכוללת עיצוב ספורטיבי ומנוע בנזין בנפח 1.5 ליטר טורבו המספק 150 כ"ס.

== קישורים חיצוניים ==

* 

== הערות שוליים ==

וירטוס
קטגוריה:מכוניות סדאן
קטגוריה:מכוניות משפחתיות
קטגוריה:כלי רכב המורכבים בברזיל
קטגוריה:כלי רכב המיוצרים בהודו
קטגוריה:דגמי מכוניות שהושקו ב-2017
הסכם שביתת הנשק של מוסקבה

מפת השטחים שמסרה [[פינלנד לברית המועצות בהתאם לתנאי הסכם שביתת הנשק של 1944]]
הסכם שביתת הנשק של מוסקבה היה הסכם שנחתם במוסקבה שבברית המועצות ב-19 בספטמבר 1944, במהלך מלחמת העולם השנייה. ההסכם הביא לסיומה של מלחמת ההמשך בין פינלנד לבין ברית המועצות. צד להסכם בנוסף לשתי המדינות הייתה בריטניה. ההסכם החזיר על כנו את הסכם השלום של מוסקבה בין פינלנד לבין ברית המועצות מ-1940 בכפוף למספר שינויים.

==ההסכם==
פינלנד וברית המועצות לחמו פעמיים זו נגד זו במהלך מלחמת העולם השנייה, לראשונה במלחמת החורף (1939-40) ושוב במלחמת ההמשך, שהחלה לאחר הפלישה הגרמנית לברית המועצות. ב--4 בספטמבר 1944, נוכח ההתקדמות הצבאית הסובייטית בזירה המזרחית, הכריזו הפינים על הפסקת אש מולם, והסכם שביתת הנשק הרשמי בין הצדדים נחתם שבועיים לאחר מכן. הסכם שביתת הנשק נחתם גם מול בריטניה, לאחר שזו הכריזה מלחמה על פינלנד ב-1941.

תנאי הסכם שביתת הנשק היו זהים בעיקרם לתנאי ההסכם שסיים את מלחמת החורף. פינלנד התחייבה לצעדים הבאים:
* למסור לברית המועצות שטחים בחבלי קרליה, סאלה ופסטמו וכן מספר איים (ביניהם סורסארי) במפרץ פינלנד. בנוסף התחייבה פינלנד להחכיר לברית המועצות שטח בחצי האי פורקאלה שממערב להלסינקי למשך תקופה של 50 שנה.
* לשלם לברית המועצות פיצויי מלחמה בשווי של 300 מיליון דולר באמצעות העברת טובין שונים.
* לאפשר את קיומה החוקי של המפלגה הקומוניסטית של פינלנד - לאחר שזו ערכה מספר שינויים בתקנונה. פינלנד התחייבה גם לאסור על פעילותן של מפלגות מסוימות שברית המועצות סברה כי הן פשיסטיות.
* להעמיד לדין שורה של אישים אשר לשיטתה של ברית המועצות גרמו למלחמה ביניהן וביצעו פשעי מלחמה.
* להביא לסילוק הכוחות הגרמניים משטחה של פינלנד. התחייבות זו הביאה מיד לאחר מכן למערכה של הפינים מול הגרמנים בלפלנד, אשר התמשכה עד אפריל 1945.

==לאחר ההסכם==
חוזה השלום בין שתי המדינות נחתם במסגרת חוזה פריז שנעשה בשנת 1947. חוזה זה אישר את תנאי הסכם שביתת הנשק של 1944. ב-1948 הסכימה ברית המועצות להפחית את סכום פיצויי המלחמה שהושתו על פינלנד לסכום של 226.5 מיליון דולר (סכום השקול ל-4.36 מיליארד דולר במחירי 2021) ותשלומם של אלו הסתיים ב-1952. בסך הכל הועברה מפינלנד לברית המועצות טובין שנדרשו להעברתם נסיעות של כ-340 אלף קרונות רכבת. ב-1956 החזירה ברית המועצות לפינלנד את השטח שחכרה בחצי האי פורקאלה.

משפטם של האישים שפינלנד התחייבה לפי ההסכם להעמיד לדין החל בשלהי 1945 והתקיים במשך מספר חודשים. שמונה אישים הועמדו בפני בית דין מיוחד שהוקם לשם כך. הבולטים שבהם היה הנשיא לשעבר ריסטו רייטי וראשי הממשלה יוהאן וילהלם רנגל ואדווין לינקומיס . המשפט התנהל תחת פיקוחה של מועצת הפיקוח של בעלות הברית לפינלנד. שמונת הנאשמים הורשעו ונידונו לעונשי מאסר של שנתיים ועד עשר שנים. קיום המשפט ותוצאותיו לא היו מקובלים על מרבית הציבור בפינלנד. בסתיו 1947 עזבה מועצת הפיקוח של בעלות הברית את פינלנד בעקבות חוזה השלום שנחתם באותה שנה. בשנתיים שלאחר מכן שוחררו הנידונים ממאסרם במסגרת שחרור על תנאי וחנינות שניתנו להם.

==קישורים חיצוניים==
* [http://heninen.net/sopimus/1944_e.htm נוסח ההסכם]

קטגוריה:מלחמת העולם השנייה: אמנות והסכמים
קטגוריה:יחסי ברית המועצות – פינלנד
קטגוריה:ברית המועצות: אמנות והסכמים
קטגוריה:הממלכה המאוחדת: אמנות והסכמים
קטגוריה:מלחמת ההמשך
קטגוריה:מלחמת העולם השנייה: 1944
קטגוריה:בעקבות מלחמת העולם השנייה
חתול יער נורווגי

חתול יער נורווגי הוא גזע של חתול הבית שמוצאו בצפון אירופה.

== היסטוריה של הגזע ==
חתול היער הנורווגי מותאם לשרוד את מזג האוויר הקר של נורווגיה. אבותיו עשויים לכלול חתולים בריטיים קצרי שיער שחור ולבן בעלי התאמה לקור שהובאו לנורווגיה מבריטניה זמן מה לאחר שנת 1000 לספירה על ידי הויקינגים, וחתולים ארוכי שיער שהובאו לנורווגיה על ידי הצלבנים סביב המאה ה-14. חתולים אלה יכלו להתרבות עם משק וגידול פראי וייתכן שבסופו של דבר התפתחו לגזע היער הנורווגי המודרני. האנגורה הסיבירית והטורקית, חתולים ארוכי שיער מרוסיה ומטורקיה, בהתאמה, הם גם אבות קדמונים אפשריים לגזע.<ref></ref>

ככל הנראה אבותיו של חתול היער הנורווגי שימשו כחתולי ספינות על ספינות ויקינגיות. הגזע המקורי חי ביערות הנורווגים במשך מאות שנים, אך מאוחר יותר זכו להערכה בשל כישורי הציד שלהם והיו בשימוש בחוות נורווגית, עד שהתגלו בתחילת המאה העשרים על ידי חובבי חתולים.

בשנת 1938 הוקם באוסלו שבנורווגיה, הארגון הראשון שהוקדש לגזע, מועדון חתולי היער הנורווגי.<ref></ref> פעולתו לשימור הגזע נקטעה במלחמת העולם השנייה. עקב הכלאה עם חתולי בית חופשיים במהלך המלחמה, חתול היער הנורווגי היה בסכנת הכחדה וכמעט נכחד עד שמועדון חתולי היער עזר לגזע לגדול על ידי פיתוח תוכנית רבייה רשמית. בשנות ה-50 הכריז עליהם אולף החמישי, מלך נורווגיה, כחתול הרשמי של המדינה. מאחר שהחתול לא עזב את נורווגיה עד שנות ה-70, הוא לא נרשם כגזע ב-Fédération Internationale Féline, הפדרציה הפאן-אירופית של רישום חתולים, עד שקרל-פרדריק נורדאן, חובב חתולים נורווגי, שם לב לגזע ועשה מאמצים לרשום אותו. הגזע נרשם באירופה עד שנות ה-70, ובאיגוד חובבי החתולים האמריקאי בשנת 1994. בשנת 1978, הוא הוכר בשוודיה כגזע רשמי, ובשנת 1989, הם התקבלו כגזע בבריטניה על ידי מועדון החתולים הנורווגי של בריטניה.

גזע היער הנורווגי פופולרי מאוד בנורווגיה ובשוודיה. מאז 2003, זה היה גזע החתולים החמישי הפופולרי ביותר בצרפת, עם 400 עד 500 לידות בשנה.<ref></ref>

== תיאור ==
הוא נחשב לחתול גדול ואלגנטי פרוותו ארוכה, ראש משולש, עיניו גדולות ועשויות להיות בכל צבע ללא קשר לצבע הפרווה אוזניו רחבות בבסיס וצרות בקצה גופו ארוך ושרירי הרגליים האחוריות יותר ארוכות מרגליו הקדמיות והזנב מסולסל. הפרווה שלו דורשת טיפול יומיומי והברשה בכדי למנוע הצטברות של כדורי פרווה בחלל הבטן. אורך החיים שלו עשוי להגיע ל 16 שנה, משקלו עשוי להגיע ל -6 ק"ג – 9 ק"ג.<ref></ref>

מכיוון שלחתולים יש טפרים חזקים מאוד, הם מטפסים טובים מאוד, ויכולים לטפס אפילו על סלעים.

החתולים שחיים בעיקר בחוץ הופכים לציידים מהירים ויעילים, אך הגזע יכול להסתגל גם לחיים בתוך הבית. החתולים חיים בדרך כלל בין 14 ל-16 שנים. מכיוון שהם כבדי עצמות וגבוהים, הם אוכלים יותר מזון מרוב גזעי הבית האחרים.

=== אישיות ===
הם ידידותיים, אינטליגנטים ובדרך כלל טובים עם אנשים, ובדרך כלל מלאי אנרגיה. הם חתולים מאוד אינטראקטיביים שנהנים להיות חלק מהסביבה המשפחתית שלהם ואוהבים לשחק משחקים.

== קישורים חיצוניים ==

==הערות שוליים==

קטגוריה:גזעי חתולים
פופאסנה

פופאסנה (באוקראינית: Попасна) היא עיירה במחוז לוהנסק, אוקראינה, הנמצאת תחת שליטתה של רוסיה. בשנת 2013 חיו בה כמעט 22,000 תושבים.

==היסטוריה==
בשנים 1941–1943, במהלך הכיבוש הנאצי של העיירה, הפעילו הכובשים הגרמנים בית כלא בעיירה<ref></ref>.

עיתון מקומי יצא לאור בעיר בחודש מרץ 1979<ref>№ 2923. Знамя Октября // Летопись периодических и продолжающихся изданий СССР 1986 - 1990. Часть 2. Газеты. М., «Книжная палата», 1994. стр.382</ref>.

ב-19 ביוני 2014, על פי הדיווחים, כוחות אוקראינים הגנו על העיר מפני כוחות בדלנים פרו-רוסים שניסו לכבוש אותה במהלך ההתקוממות הבדלנית באוקראינה. ב-8 ביולי 2014, הבדלנים הפרו-רוסים השתלטו על העיירה. ב-22 ביולי 2014 גדוד דונבאס הפרו-אוקראיני כבש מחדש את העיירה מידי הבדלנים הפרו-רוסים. על פי עד ראייה, הבדלנים הפרו-רוסים נטשו את העיירה באותו יום. מאז העיר נתונה מדי פעם למתקפה מצד הבדלנים. מוקשים הונחו ליד פופאסנה. במרץ 2015 היו בעיר רק שתי חנויות עם כמה מוצרים בסיסיים ובית מרקחת אחד ולתושבים העניים חולק מזון באמצעות ארגון מתנדבים.

===הפלישה הרוסית לאוקראינה===

בשנת 2022, במהלך הפלישה הרוסית לאוקראינה, פופאסנה הותקפה שוב על ידי הבדלנים בתמיכת רוסיה<ref></ref>. במהלך המתקפה על מזרח אוקראינה, העיר הייתה בחזית הלחימה בין רוסיה לאוקראינה. ב-8 במאי 2022, אישר מושל מחוז לוהנסק, סריי היידאי, כי החיילים האוקראינים נאלצו לסגת מהעיר פופאסנה כדי לתפוס עמדות מבוצרות יותר, והוסיף כי "כל העיר הושמדה". מנהיג צ'צ'ניה, רמזן קדירוב, הצהיר כי חייליו שולטים כעת ברוב העיר<ref></ref>.

==קישורים חיצוניים==

* 

==הערות שוליים==

קטגוריה:מחוז לוהנסק: ערים
קטגוריה:יישובים שהוקמו ב-1878
הרכבת התחתית של ריו דה ז'ניירו

הרכבת התחתית של ריו דה ז'ניירו (בפורטוגזית: MetrôRio), היא רשת תחבורה מהירה המשרתת את העיר ריו דה ז'ניירו שבברזיל.

הקו נחנך ב-5 במרץ 1979, והורכב מחמש תחנות הפועלות בקו אחד. המערכת מכסה כיום סך של 58 קילומטרים, משרתת 41 תחנות, ומחולקת לשלושה קווים. לרכבת יש את נפח הנוסעים השני בגודלו מבין מערכות המטרו בברזיל, אחרי הרכבת התחתית של סאו פאולו.

== היסטוריה ==
ריו דה ז'ניירו היא העיר השנייה בגודלה בברזיל ואטרקציית התיירות הפופולרית ביותר במדינה. לאחר 1950 גדל באופן דרמטי מספר כלי הרכב המנועיים בכבישים. ריו דה ז'ניירו שוכנת באזור הררי, בין ההרים והאוקיינוס האטלנטי. הנוף של העיר הוא מאוד לא אחיד, מה שהופך את הנסיעה ברכב או באוטובוס למשימה שלוקחת זמן רב ברחובות הצרים. בתחילת שנות ה-60, פקקי תנועה, זיהום וערפיח הפכו לבעיה רצינית בעיר. כדי להתגבר על הבעיות הללו, החליטו רשויות התחבורה המקומיות לבנות את הרכבת התחתית.

ב-14 בדצמבר 1968 הוקמה חברת המטרו של ריו דה ז'ניירו. ב-23 ביוני 1970 החלו עבודות הבנייה. מ-1971 עד 1974, עקב מחסור במשאבים, הופסקו עבודות הבנייה והתחדשו רק שנה לאחר מכן. המטרו של ריו דה ז'ניירו החל לפעול במרץ 1979, כאשר בתחילה היו רק חמש תחנות.

==קישורים חיצוניים==

* 

ריו דה ז'ניירו
רכבת תחתית
ניו-פסט

ניו-פסט (באנגלית: NewFest; בשמו המלא: NewFest: The New York Lesbian, Gay, Bisexual, & Transgender Film Festival) הוא פסטיבל קולנוע להט"בי בניו יורק, ארצות הברית, שמקיים מדי שנה מאז 1988.<ref></ref>

מדי שנה, מאז 1997 (למעט 1998 ו-1999), ניתנת פרס השופטים של הפסטיבל. כמו כן, מדי שנה, מאז 2001, ניתנת פרס הקהל של הפסטיבל.<ref></ref>

בכל חודש, מוקרנים במרכז הקהילתי הלהט"בי בניו יורק סרטים שמופיעים ב-NewFest, וכולל גם דיבייטים עם יוצרי הסרטים.<ref></ref>

בשנת 2020, הפסטיבל היה אחד השותפים המרכזיים, לצד Outfest, פסטיבל הסרטים פריימליין ו-Inside Out, באיגוד פסטיבלי הקולנוע הקווירים הצפון אמריקאיים, יוזמה לפרסום וקידום סרטים להט"בים.<ref>Jeff Ewing, [https://www.forbes.com/sites/jeffewing/2020/06/17/major-lgbtq-film-festivals-partner-to-create-the-north-american-queer-festival-alliance-naqfa/#497c15f9633c "Major LGBTQ Film Festivals Partner To Create The ‘North American Queer Festival Alliance’ (NAQFA)"] . Forbes, June 17, 2020.</ref>

== קישורים חיצוניים ==
* 

== הערות שוליים ==

קטגוריה:פסטיבלי קולנוע להט"בים
קטגוריה:ארצות הברית: פסטיבלי קולנוע
קטגוריה:להט"ב בארצות הברית
קטגוריה:ניו יורק: פסטיבלים
סטניסלאב דסקאלוב

סטניסלאב פֶּנְקוֹב דסקאלוב (בבולגרית: Станислав Пенков Даскалов; נולד ב-4 באפריל 1952, בז'אנובו, מחוז לובץ', הרפובליקה העממית של בולגריה) הוא פוליטיקאי, כלכלן ודיפלומט בולגרי, אשר בין השנים 1993–1994 כיהן כשר החוץ של בולגריה בממשלתו של ליובן ברוב.

== קורות חייו ==
סטניסלאב דסקאלוב נולד בכפר בז'אנובו. הוא רכש השכלה אקדמית באוניברסיטה לכלכלה לאומית ועולמית, ובהמשך למד יחסים כלכליים בינלאומיים במכון הממלכתי ליחסים בינלאומיים של מוסקבה והתמחה בשפות סיניות. מ-1981 הועסק במשרד לסחר חוץ וכיהן כמזכיר ראשון במשלחת הבולגרית לאו"ם. ב-1991 מונה לסגן השר לסחר חוץ ושליח בולגריה למשא ומתן עם "הקהילות האירופיות" (ארגון שקדם לאיחוד האירופי).

ב-1993 מונה לשר החוץ בממשלתו של ליובן ברוב, וכיהן גם כיושב ראש ועדת שרי החוץ במועצת אירופה. ב-1999 חבר לניקולאי מלאדנוב בהקמת "המכון האירופי". ב-2001 מונה לשגריר בולגריה ל"קהילות האירופיות" וניהל את המשא ומתן על בקשת בולגריה להצטרפות לאיחוד האירופי. מינואר ועד אוקטובר 2007 כיהן כשגריר קבוע של בולגריה לאיחוד האירופי. בהמשך מונה לשגריר מיוחד מטעם משרד החוץ הבולגרי.

== הערות שוליים ==

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:שגרירי בולגריה
קטגוריה:ילידי 1952
Up! (שיר של קפלר)

"" הוא שיר שהוקלט על ידי להקת הבנות הדרום-קוריאנית מתוך המיני-אלבום השני שלה, Doublast. הוא יצא לאור בתור הסינגל המוביל מהמיני-אלבום על ידי וייק ואן אנטרטיינמנט ב-20 ביוני 2022.

== רקע והוצאה לאור ==
ב-3 ביוני, וייק ואן אנטרטיינמנט הודיעה שקפלר תוציא את המיני-אלבום השני שלהם בשם Doublast ב-20 ביוני.<ref></ref> ב-10 ביוני יצא לאור רשימת הרצועות של Doublast, כאשר "" הוכרז כסינגל המוביל.<ref></ref> שלושה ימים לאחר מכן, יצא לאור הטיזר הראשון לקליפ.<ref></ref> טיזר שני יצא לאור ב-16 וב-17 ביוני לפי אזורי זמן.<ref></ref><ref></ref> נכון ל-14 באוגוסט 2023, הקליפ צבר כ-45 מיליון צפיות.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-46 מיליון השמעות.<ref></ref>

== הצלחה מסחרית ==
"Up!" הופיע לראשונה במקום ה-14 במצעד ההורדות של גאון של קוריאה הדרומית בגיליון המצעד מ-19–25 ביוני 2022. ביפן, השיר הופיע לראשונה במקום ה-27 בבילבורד יפן הוט 100 בגיליון המצעד מ-29 ביוני 2022; במצעד הנספחים שלו, הוא הופיע לראשונה במקום ה-34 בשירי ההורדות המובילים, ובמקום 46 בשירי הסטרימינג המובילים. בשבוע שלאחר מכן, השיר עלה למקום 37 במצעד שירי הסטרימינג המובילים. במצעד הסינגלים המשולב של אוריקון, השיר הופיע לראשונה במקום ה-37 בגיליון המצעד מ-4 ביולי 2022, ועלה למקום ה-36 בשבוע הבא. בסינגפור, השיר הופיע לראשונה במקום ה-29 במצעד הסטרימינג המוביל של RIAS בגיליון המצעד מ-24–30 ביוני 2022. השיר גם הופיע לראשונה במקום ה-28 במצעד האזורי של RIAS בגיליון המצעד מ-17–23 ביוני 2022, ועלה למקום התשיעי בשבוע הבא. בעולם, השיר הגיע לראשונה למקום ה-167 בבילבורד גלובל ללא ארצות הברית. ארצות הברית בגיליון המצעד מיום 9 ביולי 2022.

== מיקומי שיא ==

== היסטוריית הוצאות לאור ==
{| class="wikitable plainrowheaders"
|+היסטוריית הוצאות לאור עבור ""
! scope="col" | אזור
! scope="col" | תאריך יציאה
! scope="col" | פורמט
! scope="col" | חברת תקליטים
|-
! scope="row" | כלל העולם
| 20 ביוני 2022
|הזרמת מוזיקה • הורדה דיגיטלית
|וייק ואן • סווינג
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירים בקוריאנית
ארמון אל-ימאמה

ארמון אל-ימאמה (בערבית: قصر اليمامة) הוא ארמון המלוכה הסעודי אשר נמצא בריאד, ערב הסעודית. זהו משכנו הקבוע של סלמאן, מלך ערב הסעודית. הארמון מורכב משני מבנים בגדלים שונים: ארמון גדול שמשמש כחצר בית המלוכה ונערכות בו קבלות פנים וישיבות רשמיות של מועצת השרים וארמון קטן יותר עם פארק פרטי, השמור למלך ולמשפחתו.

הארמון ממוקם בפרברים המערביים של ריאד, בירתה של הממלכה הסעודית.

== מבנה הארמון ==
הגישה לארמון היא דרך שער שמועצב בסגנון נאו-קלאסי אירופאי בצורת מקדש יווני-רומי.

הבניין הראשי מורכב משלושה מפלסים (קומת קרקע ושתי קומות), שם נמצאים המטבחים, האורוות והמחסנים של הארמון. האגף המערבי של הארמון מכיל את האורוות אילו המטבחים ממוקמים באגף המזרחי. החזית הראשית של הארמון מועצבת בסגנון ערבי וכוללת מרפסת גדולה המשקיפה על החצר הפנימית. הארמון עצמו עשוי מרצפות שיש איטלקי וקירות מעצים מגולפים. בארמון יש יותר ממאה חדרים.

מאחורי הארמון הקטן השייך למלך ולמשפחתו יש פארק בגודל של כ-70 דונם שמכיל בריכת שחייה, פארק מים ואגם מלאכותי שבמרכזו יש אי מלאכותי. מלבד זאת בפארק יש שדרה מלאה בעצים, פרחים, מזרקות ובריכות בהן שוחים דגים רבים.

== גלריה==
<gallery>
קובץ:AM Spindelegger in Saudi Arabien (8466911257).jpg
קובץ:Defense.gov News Photo 981013-D-2987S-196.jpg
קובץ:Secretary of Defense Chuck Hagel meets with Crown Prince and Minister of Defense Salman bin Abdulaziz al Saud in Riyadh, Saudi Arabia, April 23, 2013 (Pic 2).jpg
</gallery>

==קישורים חיצוניים ==

קטגוריה:אסיה: ארמונות
קטגוריה:ריאד: מבנים
קטגוריה:משפחת המלוכה הסעודית